CELEX: E2014P0018
Language: hu
Date: 2014-09-04 00:00:00
Title: A Héraðsdómur Reykjavíkur EFTA-Bírósághoz benyújtott, tanácsadó vélemény iránti 2014. szeptember 4-i kérelme a Wow air ehf. kontra Samkeppniseftirlitið (Izlandi Versenyhatóság), Isavia ohf. és Icelandair ehf. ügyben (E-18/14. sz. ügy)

15.1.2015   
            
            
               HU
            
            
               Az Európai Unió Hivatalos Lapja
            
            
               C 11/16
            
         A Héraðsdómur Reykjavíkur EFTA-Bírósághoz benyújtott, tanácsadó vélemény iránti 2014. szeptember 4-i kérelme a Wow air ehf. kontra Samkeppniseftirlitið (Izlandi Versenyhatóság), Isavia ohf. és Icelandair ehf. ügyben
   (E-18/14. sz. ügy)
   (2015/C 11/06)
   A Héraðsdómur Reykjavíkur (reykjavíki kerületi bíróság) 2014. szeptember 4-i, a Bíróság Hivatalához 2014. szeptember 4-én beérkezett levelében tanácsadó vélemény iránti kérelmet nyújtott be az EFTA-Bírósághoz a Wow air ehf. kontra Samkeppniseftirlitið (Izlandi Versenyhatóság), Isavia ohf. és Icelandair ehf. ügyben, az alábbi kérdéseket illetően:
   
               1.
            
            
               Kötelezi-e a Közösség repülőterein alkalmazandó résidőkiosztás egységes szabályairól szóló, 1993. január 18-i 95/93/EGK tanácsi rendelet a tagállamokat arra, hogy a rendelet szerint kinevezett koordinátor számára annak feladatai végrehajtását illetően a hazai jogszabályok szerint a tagállam végrehajtó hatalma részeként független igazgatási hatáskört biztosítsanak, vagy a tagállam mérlegelheti, hogy a koordinátor státusáról hazai jogszabály szerint döntsön?
            
         
               2.
            
            
               Feltételezhető-e, hogy a résidőkiosztással kapcsolatos panaszok 95/93/EGK rendelet 8. cikke (7) és (8) bekezdésében meghatározott kezelésére vonatkozó instrukciókban az összes panaszt, ideértve a versenyaggályokkal kapcsolatos panaszokat is, az abban előírt eljárás szerint kezelik, vagy a rendelet preambulumának (15) preambulumbekezdése úgy értelmezendő-e, hogy a rendeletet a Szerződés versenyszabályainak, különösen a 85. és a 86. cikkének sérelme nélkül kell alkalmazni oly módon, hogy a versenyaggályokkal kapcsolatos panaszok kizárólag az érintett tagállam versenyhatóságainak hatáskörébe tartoznak és ezért az ilyen panaszokat közvetlenül hozzájuk kell benyújtani?
            
         
               3.
            
            
               Ha egy tagállam versenyhatósága a hazai versenyjog alapján és a 95/93/EGK rendeletre hivatkozva instrukciókat ad a verseny ösztönzése szándékával, feltételezi-e a rendelet, hogy ezekkel az instrukciókkal a repülőtér/illetékes hatóság irányító szervét látják el, vagy ezekkel az instrukciókkal a koordinátort kell ellátni?